O **Gran Torneo Europeo de fútbol de 1911** foi unha competición futbolística internacional organizada pola Unión Internacional Amateur de Fútbol Asociación (UIAFA) na que tomaron parte seleccións nacionais das federacións afiliadas ao devandito organismo. O torneo foi levado a cabo en maio de 1911 como parte dos actos deportivos celebrados durante a Exposición Internacional do Norte de Francia que tivo lugar en Roubaix entre o 30 de abril e o 6 de novembro. Celebrado 49 anos antes da Eurocopa de 1960, foi unha das primeiras competicións europeas entre seleccións nacionais.

A UIAFA foi unha asociación de federacións nacionais de fútbol alternativa á FIFA. Incluía federacións nacionais que, por diversas razóns, non formaban parte da FIFA nese momento. Por esta razón, os partidos do torneo non están incluídos nos rexistros oficiais da citada organización. O termo non oficial "Campionato de Europa" é usado amplamente, principalmente en fontes checas. En Francia, o torneo foi chamado o "Gran Torneo Europeo" (francés: *Grand Tournoi européen de football*). A gañadora do torneo foi a selección de fútbol de Bohemia, que derrotou ao equipo da Asociación de Fútbol Afeccionado de Inglaterra cun resultado de 2-1 no partido final.

Participantes
-------------

Na competición tomaron parte seleccións nacionais das federacións afiliadas á Unión Internacional Afeccionada de Fútbol Asociación (UIAFA). O representante francés era a *Union des sociétés françaises de sports athlétiques* (USFSA) que abandonara a FIFA en 1908. A selección que presentou estaba formada por xogadores de clubs parisienses, así como por futbolistas dos equipos Racing (Roubaix) e Olympique (Lille). Dous dos xogadores tiñan experiencia xogando para o equipo nacional até 1908. Precisamente naquel mesmo ano de 1908, Bohemia (cuxa federación era a *Český svaz footballový*, ČSF) fora excluída da FIFA a petición da Asociación Austríaca. Despois diso, a selección de Bohemia e os principais clubs do país nin sequera podían xogar partidos amigables con representantes de países que formaban parte da FIFA. A base da súa selección eran os xogadores do Slavia de Praga, dirixidos pola estrela principal Jan Košek. O Slavia foi considerado un dos equipos máis fortes da Europa continental nese momento, o que se confirma cunha serie de partidos amigables moi exitosos contra equipos de Europa central e Gran Bretaña entre 1906 e 1908. A representación inglesa foi cousa da *Amateur Football Association* (AFA), que abranguía un número relativamente pequeno de clubs de afeccionados en Inglaterra, situados principalmente preto de Londres. O equipo da AFA representado no torneo non debe confundirse co equipo afeccionado de Inglaterra que gañou os Xogos Olímpicos de 1908 e 1912. Supoñíase que o cuarto participante do torneo sería a selección suíza da *Ligue Sportive Suisse* (LSS), pero renunciou. O lugar vacante ocupouno a selección do norte de Francia, formada polos xogadores dos clubs Tursonne, Stade Roubaix, Racing (Roubaix) e Olympique (Lille).

* Inglaterra Inglaterra (AFA)
* Bohemia Bohemia
* Francia Francia A (USFSA)
* Francia Norte de Francia (USFSA)
* Suíza Suíza (LSS) *(Retirada)*

Partidos
--------

### Semifinais

|  |  |  |  |
| --- | --- | --- | --- |
| **Norte de Francia (USFSA) Francia** |  **1 - 2** | **Inglaterra Inglaterra (AFA)** | 25 de maio de 1911, 17:00 – Stadium de Roubaix, CroixAsistencia: De 4.000 a 5.000 |
|  |  |  |
|  |

|  |  |  |  |
| --- | --- | --- | --- |
| **Francia A (USFSA) Francia** |  **1 - 4** | **Bohemia Bohemia** | 28 de maio de 1911, 16:00 – Stadium de Roubaix, CroixÁrbitro: Gardner (Inglaterra) |
| Chandelier Anotado |  | Bělka Anotado no 15º minuto 15' AnotadoKošek AnotadoMedek Anotado |
|  |

### Final

|  |  |  |  |
| --- | --- | --- | --- |
| **Bohemia Bohemia** |  **2 - 1** | **Inglaterra Inglaterra (AFA)** | 29 de maio de 1911, 17:30 – Stadium de Roubaix, CroixAsistencia: 3.000Árbitro: Collier (Francia) |
| Bělka Anotado no 70º minuto 70' Anotado no 73º minuto 73' |  | Anotado no 60º minuto 60' |
|  |

Notas
-----

1. 1 2 3 4 5  Matthieu Delahais (9 de abril de 2020). "Quand Roubaix accueillait le premier championnat d’Europe, en 1911". *Chroniques bleues* (en francés). Consultado o 27 de abril de 2023.
2. 1 2 3  "Grand Tournoi Européen (Roubaix) 1911". *Rec.Sport.Soccer Statistics Foundation (RSSSF)* (en inglés). Consultado o 27 de abril de 2023.
3. 1 2  "Au Stadium de Roubaix". *L'Auto-Vélo* (en francés) (3.867). 18 de maio de 1911. p. 5. Consultado o 28 de abril de 2023.
4. ↑  "La Semaine Sportive". *Dunkerque Sports* (en francés) (143). 4 de xuño de 1911. Consultado o 27 de abril de 2023.
5. 1 2  "Böhmen - der geheime Europameister". *Wiener Zeitung* (en alemán). 9 de xuño de 2021. Consultado o 27 de abril de 2023.
6. ↑  "S. K. Slavia. Historie klubu. 1901—1910" (en checo). Arquivado dende o orixinal o 26 de junio de 2007. Consultado o 27 de abril de 2023.
7. ↑  "Exposition de 1911 : le stadium". *Roubaix 1911 - Bibliothèque numérique de Roubaix* (en francés). Consultado o 27 de abril de 2023.

Véxase tamén
------------

### Ligazóns externas

* Datos do torneo na Rec.Sport.Soccer Statistics Foundation (RSSSF)